SACUL CU GLUME… (XXXXIV)

SACUL CU GLUME… (XXXXIV)

Bulă, în clasa întâi, îi dădea bătaie de cap profesoarei sale. La un moment dat, aceasta îl întreabă:

– Bulă care e problema ta?

Bulă spune:

– Sunt mult prea deștept pentru clasa întâi. Sora mea este în clasa a treia iar eu sunt și mai deștept decât ea! De aceea cred că ar trebui să fiu mutat în clasa a treia.

Profesoara, nervoasă, îl duce pe Bulă la directorul școlii și îi explică acestuia dorința lui Bulă.

În urma discuției, directorul și doamna profesoară hotărăsc să-i dea lui Bulă un test, iar dacă acesta va trece, va fi mutat în clasa a treia, iar dacă nu, va trebui să rămână în clasa întâi și să se poarte frumos.

Directorul:

– Cât fac 3×3?

– 9.

– Cât fac 6×6?

– 36.

-Cât fac 9×9?

– 81.

Și tot așa, răspunde la toate întrebările la care un elev de clasa a treia ar trebui să știe să răspundă. Bulă părea să se descurce foarte bine. Directorul, privind spre profesoara acestuia, îi spune:

– Cred că Bulă poate fi mutat direct în clasa a treia.

Profesoara, cunoscând tendința micului Bulă spre lucruri ce au legătură cu sexul, îi spune directorului:

– Lăsați-mă și pe mine să îi spun câteva întrebări înainte de a lua o asemenea decizie.

Atât directorul cât și Bulă sunt de acord, iar profesoara își începe întrebările:

– Ce are vaca 4 și eu am numai două?

– Picioare.

– Ce ai tu în pantaloni, iar eu nu am?

Ochii directorului se măresc! Dar înainte de a reuși să îl oprească pe Bulă, acesta răspunde:

– Buzunare.

Directorul răsufă ușurat și îi spune profesoarei:

– Cred că ar trebui să îl mutăm în clasa a cincea, pentru că, sincer, eu nu aș fi știut să răspund la ultimele două întrebări…!

***

Un tip intră disperat pe ușa cabinetului:

– Domnule doctor, sunt disperat, în fiecare seară când mă bag în pat am impresia că e cineva sub el. Când mă uit, am impresia că este cineva pe pat și tot așa, cred că o să înnebunesc!

– Domnule, o vom rezolva în trei ședințe. Vino de trei ori pe săptămână!

– Dar cât costă o ședință?

– Numai o sută de dolari…

Tipul pleacă dezamăgit. Peste câteva luni doctorul îl întâlnește din întâmplare plimbându-se liniștit pe stradă:

– De ce n-ai venit la mine să facem tratamentul?

– O sută de dolari ședința? Am rezolvat-o cu 10 dolari! Mi-a spus un barman cum să scap de obsesie.

– Cum așa, un barman?

– Da, mi-a adus soluția: am tăiat picioarele patului.

***

– Sunt uimit de ce aud! Popescu mi-a zis că merge să își viziteze rudele, și acum aud că e în închisoare!…

– Da, de fapt cam toate rudele lui sunt acolo…

***

Un avion se prăbușește deasupra junglei și supraviețuiesc doar cele trei stewardese de la bord. În junglă ele sunt urmărite de un trib de canibali. Ca să scape de aceștia se urcă într-un pom, iar canibalii se așează tăcuți în jurul pomului.

După două zile una din stewardese cade, făcându-i-se foame, și este mâncată de canibali.

Celălalte două se apucă să mănânce ceva frunze și după trei zile încă una cade și este mâncată de canibali.

A treia trece și la scoarță de copac și mai rezistă trei zile, după care cade și ea și e mâncată.

Morala:

Răbdare de canibal să ai, că femeia pică ea!…

***

LEGILE LUI MURPHY

REGULILE LUI PRATT

1. Dacă o problemă apare, nici o soluție nu este acceptabilă decât dacă este scumpă și consumă mult timp.

2. a) Încheierea oricărui proiect în cadrul timpului și bugetului alocat nu subliniază meritele personalului care l-a realizat, ci doar dovedește că proiectul era mult mai ușor decât se prevedea.

b) Imposibilitatea de a încheia un proiect în cadrul timpului și bugetului alocat dovedește că proiectul era mai dificil decât se așteapta și, deci, este necesară promovarea responsabililor.

3. Fonduri suficiente pentru a face treaba corect de prima oaraă nu sunt de obicei alocate; banii sunt mult mai ușori obținuți pentru repetate reproiectări majore.

LEGEA LUI SHALIT

Amploarea publicității pentru un film este invers proporțională cu calitatea filmului.

LEGEA LUI SHANAHAN

Durata unei ședințe crește, direct proporțional, cu pătratul numărului de persoane prezente.

LEGEA LUI SIMION

Tot ce e pus în locul lui, mai devreme sau mai târziu cade.

LEGEA LUI HOWE

Nimic nu reușește atât de plenar ca eșecul.

LEGEA LUI HULL

Nu insulta niciodată un crocodil până când nu ai traversat râul.

***

Contents